Mutaz Essa Barshim

| Mitalit | Mitalit | Mitalit |  |
| --- | --- | --- | --- |
|  Mutaz Essa Barshim vuonna 2011. |  Mutaz Essa Barshim vuonna 2011. |  Mutaz Essa Barshim vuonna 2011. |  |
Maa:   Qatar
Miesten yleisurheilu
|  Olympialaiset  |  Olympialaiset  |  Olympialaiset  |  |
|  Kultaa | Tokio 2020 | korkeushyppy |  |
|  Hopeaa | Lontoo 2012 | korkeushyppy |  |
|  Hopeaa | Rio 2016 | korkeushyppy |  |
|  Pronssia | Pariisi 2024 | korkeushyppy |  |
| MM-kilpailut  | MM-kilpailut  | MM-kilpailut  |  |
|  Kultaa | Lontoo 2017 | korkeushyppy |  |
|  Kultaa | Doha 2019 | korkeushyppy |  |
|  Kultaa | Eugene 2022 | korkeushyppy |  |
|  Hopeaa | Moskova 2013 | korkeushyppy |  |
|  Pronssia | Budapest 2023 | korkeushyppy |  |
| Sisäratojen MM-kilpailut  | Sisäratojen MM-kilpailut  | Sisäratojen MM-kilpailut  |  |
|  Kultaa | Sopot 2014 | korkeushyppy |  |
|  Hopeaa | Birmingham 2018 | korkeushyppy |  |
| Aasian kisat  | Aasian kisat  | Aasian kisat  |  |
|  Kultaa | Kanton 2010 | korkeushyppy |  |
|  Kultaa | Incheon 2014 | korkeushyppy |  |
|  Kultaa | Hangzhou 2022 | korkeushyppy |  |
| Aasian-mestaruuskilpailut  | Aasian-mestaruuskilpailut  | Aasian-mestaruuskilpailut  |  |
|  Kultaa | Kōbe 2011 | korkeushyppy |  |
|  Pronssia | Wuhan 2015 | korkeushyppy |  |
Mutaz Essa Barshim (arab. معتز عيسى برشم‎, Mu‘taz ‘Īsā Baršim; s. 24. kesäkuuta 1991 Doha) on sudanilaistaustainen qatarilainen korkeushyppääjä.
Vuonna 2010 Barshim karsiutui Dohan sisäratojen MM-kilpailuissa, mutta voitti kultaa sekä sisäratojen Aasian-mestaruuskilpailuissa, alle 20-vuotiaiden MM-kilpailuissa tuloksella 230 cm, alle 20-vuotiaiden Aasian-mestaruuskilpailuissa että Aasian kisoissa tuloksella 227 cm. Seuraavana vuonna hän oli seitsemäs Daegun MM-kilpailuissa tuloksella 232 cm ja voitti Aasian-mestaruuden Kobessa tuloksella 235. Vuonna 2012 Barshim voitti sisäratojen Aasian-mestaruuden tuloksella 237 ja sijoittui yhdeksänneksi Istanbulin sisäratojen MM-kilpailuissa tuloksella 228 cm. Lontoon olympialaisissa hän sijoittui alun perin kolmanneksi tuloksella 229 cm, mutta nousi myöhemmin Ivan Uhovin dopinghylkäyksen jälkeen hopeamitalistiksi. Moskovan MM-kilpailuissa 2013 Barshim sijoittui toiseksi tuloksella 238 cm.
Barshim voitti 2014 sisäratojen Aasian-mestaruuden Hangzhoussa tuloksella 236 ja sisäratojen maailmanmestaruuden Sopotissa Aasian ennätystuloksella 238 cm. Hän voitti kultaa Incheonin Aasian kisoissa 2014 tuloksella 235. Hän oli kolmas Aasian-mestaruuskilpailuissa Wuhanissa 2015 tuloksella 220. Pekingin MM-kilpailuissa 2015 hän sijoittui neljänneksi.
Barshim voitti sisäratojen Aasian-mestaruuden Dohassa 2016 tuloksella 235. Portlandin MM-hallikilpailuissa hän sijoittui neljänneksi. Hän saavutti olympiahopeaa Rio de Janeirossa 2016 tuloksella 236. Hän voitti maailmanmestaruuden Lontoossa 2017 tuloksella 235. Hän voitti sisäratojen Aasian-mestaruuden Teheranissa 2018. Hän saavutti hopeaa Birminghamin sisäratojen MM-kilpailuissa 2018 tuloksella 233.
Barshim uusi maailmanmestaruutensa Dohassa 2019 tuloksella 237. Tokion olympialaisissa 2021 Barshim jakoi olympiakullan samalla tuloksella 237 cm Gianmarco Tamberin kanssa. Eugenen MM-kilpailuissa 2022 Barshim voitti maailmanmestaruuden tuloksella 237 cm. Vuoden 2023 Budapestin MM-kilpailuissa Barshim saavutti pronssia tuloksella 233. Hän voitti samana vuonna kultaa Aasian kisoissa tuloksella 235. Pariisin olympialaisissa 2024 hän saavutti pronssia tuloksella 234.
Barshimin ennätys ulkoradalla on 243 cm, jonka hän hyppäsi 5. syyskuuta 2014 Timanttiliigan Brysselin osakilpailuissa. Barshim ylitti 240 cm ensimmäisen kerran Eugenessa 1. kesäkuuta 2013. Hän oli ulkoradoilla kahdeksas 240 cm ylittänyt hyppääjä ja ensimmäinen sitten vuoden 2000, jolloin Vjatšeslav Voronin ylitti saman korkeuden. Sisäradoilla hän on hypännyt 241 cm Athlonessa 18. helmikuuta 2015. Kummatkin tulokset ovat Aasian ennätyksiä.
Barshimin pikkuveli Muamer Aissa Barshim on myös korkeushyppääjä.